**SPRÁVA O ÚČASTI VEREJNOSTI NA TVORBE PRÁVNEHO PREDPISU**

Návrh zákona, ktorým sa mení a dopĺňa zákon č. 406/2011 Z. z. o dobrovoľníctve a o zmene a doplnení niektorých zákonov v znení neskorších predpisov bol vypracovaný na základe plnenia úloh B.9 a B.10 uznesenia vlády Slovenskej republiky č. 360 z 21. augusta 2019 k Akčnému plánu Koncepcie rozvoja občianskej spoločnosti na Slovensku na roky 2019 – 2020 a na základe Plánu legislatívnych úloh vlády Slovenskej republiky na mesiace jún až december 2021.

Cieľom pripraveného návrhu je odstrániť problémy s aplikáciou zákona, ktoré sa objavili v priebehu aplikačnej praxe od doby jeho vzniku.

Odborná verejnosť bola do prípravy návrhu zapojená od roku 2019, kedy bola na Úrade splnomocnenca vlády Slovenskej republiky pre rozvoj občianskej spoločnosti zriadená pracovná skupina. Pracovná skupina bola zložená zo zástupcov:

* Ministerstva vnútra SR,
* Ministerstva práce, sociálnych vecí a rodiny SR,
* Ministerstva kultúry SR,
* Ministerstva zdravotníctva SR,
* Ministerstva životného prostredia SR,
* Ministerstva financií SR,
* Ministerstva školstva, vedy výskumu a športu SR,
* Združenia miest a obcí Slovenska,
* Platformy dobrovoľníckych centier a organizácií,
* Vidieckeho parlamentu na Slovensku,
* Centra dobrovoľníctva v Bratislave,
* Rady mládeže Slovenska,
* Centra dobrovoľníctva v Banskej Bystrici,
* Centra pre filantropiu,
* CARDO-Národného dobrovoľníckeho centra,
* Dobrovoľnej požiarnej ochrany,
* Slovenského olympijského a športového výboru.

Celkovo bolo zrealizovaných 6 zasadnutí pracovnej skupiny. Súčasne boli realizované aj individuálne konzultácie s ďalšími zainteresovanými aktérmi z prostredia občianskej spoločnosti.

Široká verejnosť bola o príprave návrhu informovaná prostredníctvom predbežnej informácie zverejnenej 12. júla 2021. Do prípravy návrhu sa široká verejnosť mohla zapojiť formou zasielania svojich podnetov v termíne do 23. augusta 2021.